 ወዮ ሕጂ ኾይኑ እምበር እቲ ቐደምስ ወጋሕታ ሰብ ናብ ውራዩ ከይገስገሰ እኮ ትሕጸብ ነይራያ ኢሎም ዘዘንቱዉ ብዙሓትዮም ኣይተጋገዩን ከተማ ኣስመራ ፎቖድኡ ጉሓፍ ዘይትርእየላ እድብቲ ከተማያ መናእሰይ ደቂ ኣንስትዮን ሰብ ጸጋ ዕድመን ጸርዮም ዝረግጽዋ ክሳብ ዘምስል ንሳቶምውን ጽሩያትን ዘመናውያንንዮም ህንጸት ትሕተ ባይታዊ መትረባት ረሳሕ ማይ ኣስመራ ብጽቡቕ ክትልዓል ካብ ዝገብራ ካልእ ጸጋኣዩ እዞም መትረባት ካብ ማእከል ከተማ ክሳብ ጫፍ ማይ በላ ዘሎ ብትሕተ ባይታ ዝተራኸቡ ኮይኖም ማይ ምስ ሃረመ ጎደናታት ቀልጢፎም ንኽዘፉ ፈቐድኡ ከፋታት ኣለዎም ደቂ ኣስመራ ከኣ ፋኛቱራ ኢሎም ይጽውዕዎም ጦብላሕታ ጉዕዞ ከተማ ኣስመራ ኣስመራ ኣብ ትሕቲ ከቢድ ሓለዋ ህንጻታታ ዕድመ ዝደፍኡኳ እንተኾኑ ጥንካርኦምን ግርምኦምን ኣይሃሰሰን ኣዝዮም ነዋሕቲ ህንጻታት ብዙሕ ኣይርኣዩን ገለ ነበርቲ ነዊሕ ደርቢ ምህናጽ ኣብታ ከተማ ፍቑድ ኣይኮነን ይብሉ ምልእቲ ከተማ ዘብላ ትሕተ ቕርጺ ዘለዋ እዛ ከተማ ብእትውንኖ ቅዲ ስነ-ህንጻ ኣርትዴኮ ትካል ባህሊ ትምህርትን ሳይንስን ሕቡራት ሃገራት ዩኔስኮ ጥንታዊት ከተማ ኢሉ ኣብ ናይ ክብሪ መዝገቡ ኣስፊሩዋዩ በዚ ምኽንያት ፍቓድ ምምሕዳር እታ ከተማ ከይሓተትካ ሓድሽ ሕብሪ ምልካይ ኾነ ውልዕ ዝብል ደሚቕ ሕብሪ ዘለዎ ቀለም ህንጻ ምልካይን ምሕዳስን ፈጺሙ ክልኩልዩ መግለጺ ስእሊ, ጎደናታት ኣስመራ ብጥንቃቐ ብዝተተኸለ ተኽሊ ሽባኻን ስየን ዝማዕረጉዮም ትራቮሎ ሳንፍራንሲስኮ ዳንተ ቪላጆ ሳንታ ኣና ሰታንታኦቶ ቸንትሮ ገዛ ባንዳ. 